alexandrainst/scandi-wiki huggingface dataset:
Invalidenfriedhof

Invalidenfriedhof er en berømt gravlund i Berlin-bydelen Mitte. Den ligger mellom Scharnhorststraße og Berlin-Spandauer Schifffahrtskanal, nord for det føderale nærings- og teknologidepartementet. Hele gravlunden er fredet.

Invalidenfriedhof hører til de eldste gravlundene i Berlin, den ble etablert i 1748 etter ordre fra Fredrik den store som gravsted for de skadede og invalide fra Den østerrikske arvefølgekrig og som bodde på et pleiehjem («Invalidenhaus») i nærheten. Gravlunden og dens historie er nært knyttet til prøyssisk militærhistorie og Revolusjonskrigene fra 1813–1815. Blant det første prominente prøyssiske militære som ble begravet er her Bogislav Friedrich Emanuel von Tauentzien.

Anlegget ble skadet i løpet av andre verdenskrig, men betydelig skade ble gravlunden først påført da den ble vandalisert av det kommunistiske regimet i den sovjetiske okkupasjonssonen under den kalde krigen. Dette skyldtes spesielt at kommunistregimet bygget Berlinmuren tvers gjennom gravlunden. Rundt 230 graver eksisterer fremdeles. En forening har siden 1992 arbeidet for å restaurere anleggene og gravene.

Kjente personer 
I kronologisk orden:
 Hans Karl von Winterfeldt
 Gerhard von Scharnhorst
 Job von Witzleben
 Friedrich Bogislav Emanuel Tauentzien von Wittenberg
 Friedrich von Holstein
 Gustav von Rauch
 Karl Friedrich Friesen
 Hermann von Boyen
 August Hiller von Gaertringen
 Julius von Groß genannt Schwarzhoff
 Alfred von Schlieffen
 Karl von Schönberg
 Helmuth Johannes Ludwig von Moltke
 Moritz von Bissing
 Hans Joachim Buddecke
 Maximilian von Prittwitz und Gaffron
 Hermann von Eichhorn
 Olivier Freiherr von Beaulieu-Marconnay
 Robert von Klüber
 Rudolf Berthold
 Hans Hartwig von Beseler
 Friedrich von Baudissin
 Manfred Albrecht Freiherr von Richthofen
 Max Hoffmann
 Josias von Heeringen
 Ludwig von Schröder
 Werner von Frankenberg zu Proschlitz
 Ludwig von Falkenhausen
 Hans von Seeckt
 Otto Hasse
 Hans Maikowski
 Adolf Karl von Oven
 Rochus Schmidt
 Oskar von Watter
 Werner von Fritsch
 Wolff von Stutterheim
 Lothar von Arnauld de la Perière
 Friedrich-Carl Cranz
 Ernst Udet
 Werner Mölders
 Walter von Reichenau
 Herbert Geitner
 Fritz Todt
 Reinhard Heydrich
 Curt Haase
 Hermann von der Lieth-Thomsen
 Carl August von Gablenz
 Hans Fuß
 Hans-Valentin Hube
 Rudolf Schmundt
 Walter Marienfeld

Referanser

Eksterne lenker 
 
 http://www.invalidenfriedhof-berlin.de
 http://www.foerderverein-invalidenfriedhof.de

Gravlunder i Berlin
Mitte
Etableringer i 1748
Den prøyssiske armé
Judytsjvumtsjorr

Judytsjvumtsjorr (russisk: Юдычвумчорр) er et fjell i fjellmassivet Khibiny i Murmansk oblast i Russland. Høyeste punkt er 1200 moh. Judytsjvumtsjorr er det høyeste fjellet på Kolahalvøya.

Fjell i Murmansk oblast
Fjell over 1000 meter
Else-Marthe Sørlie Lybekk

Else-Marthe Sørlie Lybekk (født 11. september 1978 på Gjøvik, og oppvokst i Snertingdal) er en norsk tidligere håndballspiller. Lybekk er strekspiller og spilte på slutten av sin karriere for Nordstrand Idrettsforening. Lybekk har tidligere spilt for HC Leipzig, Nordstrand, Snertingdal og Toten. Lybekk debuterte på landslaget mot Tyskland 2. november 1997 og har spilt 215 landskamper og scoret 598 mål for Norge. Hun har vært landslagskaptein og visekaptein. Hun la opp 5. juli 2010 som 31-åring.

Meritter landslag 
 OL 2008 – Gull, All Star Team
 VM 2007 – Sølv
 EM 2006 – Gull
 EM 2004 – Gull (uten å spille ett sekund)
 VM 2003 – 6.-plass
 EM 2002 – Sølv
 VM 2001 – Sølv
 EM 2000 – 6.-plass
 OL 2000 – Bronse
 VM 1999 – Gull
 EM 1998 – Gull

Eksterne lenker 
 
 
 

Personer fra Gjøvik kommune
Norske håndballspillere
Olympiske mestere for Norge
Verdensmestere i håndball
Europamestere i håndball
Olympiske bronsemedaljevinnere for Norge
Olympiske medaljevinnere i håndball
Medaljevinnere under Sommer-OL 2000
Deltakere for Norge under Sommer-OL 2000
Håndballspillere under Sommer-OL 2000
Medaljevinnere under Sommer-OL 2008
Deltakere for Norge under Sommer-OL 2008
Håndballspillere under Sommer-OL 2008
Håndballspillere for Nordstrand IF
Mesternes Mester-deltakere
Spillere i Håndball-VM 1999 for kvinner
Spillere i Håndball-EM 1998 for kvinner
Spillere i Håndball-EM 2000 for kvinner
Spillere i Håndball-VM 2001 for kvinner
Spillere i Håndball-EM 2002 for kvinner
Spillere i Håndball-VM 2003 for kvinner
Spillere i Håndball-EM 2004 for kvinner
Spillere i Håndball-EM 2006 for kvinner
Spillere i Håndball-VM 2007 for kvinner
Louise Charlotte av Danmark

Prinsesse Louise Charlotte av Danmark (født 30. oktober 1789, død 28. mars 1864) var en dansk prinsesse. Hun spilte en viktig rolle i arvefølgekrisen i Danmark på midten av 1800-tallet.

Liv og virke

Tidlige år 
Prinsesse Louise Charlotte ble født 30. oktober 1789 på Christiansborg slott, det danske kongehusets hovedslott på Slotsholmen i det sentrale København. Hennes foreldre var arveprins Frederik og Sophie Frederikke, prinsesse og hertuginne av Mecklenburg-Schwerin. Faren hennes var en yngre sønn av kong Frederik V av Danmark og Norge, mens moren var datter av hertug Ludvig av Mecklenburg-Schwerin. Ved fødselen hadde hun to eldre søsken, prins Christian Frederik (som ble konge i Norge i 1814 og konge av Danmark som Christian VIII i 1839) og prinsesse Juliane Sophie. Hon fikk senere en yngre bror, prins Frederik Ferdinand.

Da prinsesse Louise Charlotte ble født, var hennes onkel Christian VII Danmark-Norges monark. På grunn av kongens psykiske lidelse var imidlertid den egentlige herskeren hennes fetter, kronprins Frederik (senere kong Frederik VI). Louise Charlottes familie hadde et anstrengt forhold til kronprins Frederik og hans familie på grunn av maktstriden, men etter hvert normaliserte forholdet mellom de to grenene av kongefamilien.

Prinsesse Louise Charlotte tilbrakte sine første år på Christiansborg slott. Familiens sommerhjem var Sorgenfri slott ved den lille elven Mølleåen i Kongens Lyngby nord for København.

Året 1794 var et begivenhetsrikt år for den unge prinsesse og hennes familie. I februar 1794 ødela en brann Christiansborg slott, og familien ble tvunget til å flytte til Levetzaus palé, en del av slottsanlegget Amalienborg i bydelen Frederiksstaden i det sentrale København. Og i november, kort tid etter flyttingen, da prinsesse Louise Charlotte var fem år gammel, døde moren hennes, som hadde dårlig helse, i en alder av bare 36 år.

Prinsesse Louise Charlotte ble konfirmert 22. mai 1803 i Frederiksberg slottskirke sammen med broren prins Christian Frederik og søsteren prinsesse Juliane Sophie.

Ektenskap 
Prinsesse Louise Charlotte ble gift med landgreve Wilhelm av Hessen-Kassel i 1810.

Senere liv 
Landgrevinne Charlotte døde i en alder av 74 år den 28. mars 1864 på Amalienborg slott i København. Hun ble gravlagt i Frederik Vs kapell i Roskilde domkirke.

Barn 
 Karoline Frederike Marie Vilhelmine, født 1811 i København, død 1829 i København. 
 Marie av Hessen-Kassel, født 1814 i København, død 1895, gift med Frederik av Anhalt. 
 Louise av Hessen-Kassel, født 1817, død 1898, gift med Christian IX av Danmark. Louise ble Haakon VIIs farmor.
 Frederik Vilhelm av Hessen-Kassel, født 1820, død 1884.
 Augusta av Hessen-Kassel, født i København 1823, død i København 1889, gift med den svensk-danske baronen Carl Frederik Blixen-Finecke, som var dansk utenriksminister i 1859-1860 og fungerende konseilpresident i februar 1860. 
 Sophie, født og død 1827 i København.

Referanser

Litteratur

Eksterne lenker 
 
 Louise Charlotte på Gravsted.dk

Danske prinsesser
Kongelige dansker
Personer fra København
Huset Hessen-Kassel
Huset Oldenburg
Norske prinsesser
Jon Arne Corell

Jon Arne Corell (født 5. februar 1947) er en norsk visesanger, komponist og forfatter som blant annet var en sentral skikkelse i den politisk engasjerte visesangbevegelsen i Norge i 1970-årene. Per 2020 er han del av musikkgruppa På stengrunn.

Corell var blant de første i Norge som sang politiske viser da han opptrådte i Viseklubben Dolphin. Her sang han sanger av Stig Dagerman og Fred Åkerström, og begynte å skrive musikk til dikt av Rudolf Nilsen. Jon Arne Corell samarbeidet tidlig med PS-gruppa, bestående av Erik Hauglund, Øyvind Jensen, Arvid Esperø, og Steinar Ofsdal, og sammen med disse turnert han en del rundt i Norge.

Corell er kanskje mest kjent for sin tolkning og tonsetting av dikteren Rudolf Nilsen, først og fremst med plateprosjektet På stengrunn. Dette ble ført videre senere i utgivelsen På gjensyn, som også inneholder originalopptak av Ella Hval. Platen Enda en vår – tilby en sang ble nominert til Spellemannprisen 1975 i klassen viseplate.

Corell har siden arbeidet som forlagsredaktør og produksjonssjef i Aschehoug forlag. Han er far til historikeren Synne Corell.

Diskografi 

 På stengrunn (1973, med Kari Svendsen, Lillebjørn Nilsen, Lars Klevstrand m.fl.)
 Enda en vår – tilby en sang (1975)
 Trollflir – Sanger etter dikt og dagsedler av Johanna Schwartz og Asbjørn Elden (1978), sanger til dikt av Johanna Schwarz og Asbjørn Elden
 Siden sist (2001)
 På gjensyn – Nye sanger til dikt av Rudolf Nilsen (2007)
 På gjensyn - 17 nye sanger av Rudolf Nilsen (2019, med Lars Klevstrand, Kari Svendsen, Steinar Ofsdal, Carl Morten Iversen og Moddi)
Singler
 Kaffesang (2001)

PS-gruppa 
 Slutt opp, kamerat! (1971)
 Kampen fortsetter (1972)

Deltar på 
 Flora: Viser i trengsel (1972)
 Jack Berntsen & Kystfolket: 50 mil for Norge/Bygdevisa (Kor er hammaren, Edvard) (1974)
 Karussell: Norsk på topp 3 (1974)
 Lars Klevstrand: Twostep og blå ballader (1974)
 MAI: Rød miks anno 1971–75 (1977)
 MAI: Streik! (1977)
 Dan Berglund: Dan Berglund sjunger Rudolf Nilsen (1977)
 Kari Svendsen: Kari Svendsen (1978)
 Kari Svendsen: Solskinn og sang (1982)
 Hanne Krogh: Nordens vakreste (1982)
 Savage Rose: Ild og frihed (1989)
 Chris Erichsens Orkester: Hold meg fast (1989)
 Hanne Krogh: 40 beste (1994)
 Gatesangerne: Gatesangerne (1995)
 Kjell Kristensen, Johan Skevik, Berit Hassel & Ann Ingrid Fiskvik: Vårres viser (2005)
 Ole Paus: Den store norske sangboka (2007)
 McMusic: Norsk visesang i 50 år (2008)
 Åge Aleksandersen & Mikael Wiehe: To Stemmer – 14 Akustiske Sanger & Konsertfilm (2008)
 Mikael Wiehe: Alla dessa minnen – det bästa av Mikael Wiehe (2012)
 Brødrene Iversens Orkester: Mor mi står i glaset (2013)
 Orditone: Streif (2014)
 Bjølsen Valsemølle: Tider skal komme (2015)
 MAI/Universal Music: MAI 1973–1983 (2016)
 Rockheim Records: Ei vise er så mangt (2017)
 Rune Larsen & Anne Veddeng: Heartbeat (2018)

Bøker 
 Data i sporet, kriminalroman, Oslo, 1985
 Datasmuglerne, kriminalroman, Oslo, 1989

Eksterne lenker 
 
  «Tilbake på stengrunn», Dagsavisen 30. april 2013

Norske visesangere
Norske forfattere
Arcangel & De La Ghetto

Austin Santos, artistnavn Arcangel, og Rafael Castillo, artistnavn De La Ghetto, til sammen Arcangel & De La Ghetto er en reggaeton-duo fra Puerto Rico. De har vært aktive fra 2004 til 2007.

Diskografi; Arcangel
 La Maravilla (januar 2008)

Singler
 Pa' Que La Pases Bien (2007)

Diskografi; De La Ghetto
 Masacre Musical (februar 2008)

Singler
 Pa' Tras (2007)

Eksterne lenker
 Arcangels offisielle MySpace-side

Reggaetonartister
The Browns

The Browns kan også referere til Edward og Elaine Brown

The Browns var et amerikansk familie-sanggruppe fra Pine Bluff i Arkansas som bestod av Jim Ed Brown og hans søstre Maxine Brown og Bonnie Brown. Gruppen spiller country-musikk.

Diskografi
 1957: Jim Edward, Maxine, and Bonnie Brown
 1959: Sweet Sounds by the Browns
 1960: Town and Country
 1960: The Browns Sing Their Hits
 1961: Our Favorite Folk Songs
 1961: Songs from the Little Brown Church Hymnal
 1964: This Young Land
 1964: Grand Ole Opry Favorites
 1965: I Heard the Bluebirds Sing
 1965: When Love is Gone
 1965: Three Shades of Brown
 1966: Alone with You
 1966: Our Kind of Country
 1966: The Best of the Browns
 1967: The Old Country Church
 1967: Browns Sing the Big Ones from Country
 1968: A Harvest of Country Songs
 1969: Sugar Cane County
 1984: Rockin' Rollin' Browns
 1985: 20 of the Best
 1986: Looking Back to See
 1996: Family Bible

Eksterne lenker 
 
  Jim Ed Browns artistprofil på the Country Politian-nettside
 CMT om Browns
 Country Pop Legends-programinformasjon 

Country Music Hall of Fame
Musikkgrupper fra USA
Hertug av Leinster

Hertugen av Leinster (refererer til provinsen Leinster, men uttales til forskjell fra provinsen, Lenster) er den høyest rangerte adelsmannen i Irland.

Hertug av Leinster, første opprettelse (1691)

Meinhardt Schomberg, 3. hertug av Schomberg, 1. hertug av Leinster (1641–1719)

Hertuger av Leinster, andre opprettelse (1766)

James FitzGerald Mc Millen, 1. hertug av Leinster (1722–1773) (20th Earl of Kildare from 1744)
William Robert FitzGerald Mc Millen, 2. hertug av Leinster (1749–1804)
Augustus Frederick FitzGerald Mc Millen, 3. hertug av Leinster (1791–1874)
Charles William FitzGerald Mc Millen, 4. hertug av Leinster (1819–1887)
Gerald FitzGerald Mc Millen, 5. hertug av Leinster (1851–1893)
Maurice FitzGerald Mc Millen, 6. hertug av Leinster (1887–1922)
Edward FitzGerald Mc Millen, 7. hertug av Leinster (1892–1976)
Gerald FitzGerald Mc Millen, 8. hertug av Leinster (1914–2004)
Maurice FitzGerald Mc Millen, 9. hertug av Leinster (b. 1948)

Irske hertugdømmer
Steffen

Steffen er en opprinnelig lavtysk form av mannsnavnet Stefan som er en kortform av det latinske Stephanus, en latinsk form av det greske navnet Stephanos som betyr «den kronede, han med æreskransen, seierskransen ».

Utbredelse
Stephen var et vanlig navn i England fra 1200-tallet. Både Stephen og Steven var populære fra 1950-årene til 1980-årene.

Stephen og Steven har i mange år vært et populært navn i USA.

|}

Kjente personer med navnet
Personene i listen er ordnet kronologisk etter fødselsår.
 Steffen Tangstad (f 1959), norsk proffbokser
 Steffen Kverneland (f 1963), norsk serietegner og illustratør
 Steffen Freund (f 1970), tysk fotballspiller
 Steffen Horn (f 1976), norsk pianist
 Steffen Iversen (f 1976), norsk fotballspiller
 Steffen Thoresen (f 1985), norsk ishockeyspiller

Referanser

Eksterne lenker 
 

Mannsnavn

de:Steffen
en:Steffen
John Fairfax

John Fairfax (født 24. oktober 1804, død 16. juni 1877) var en australsk journalist og aviseier. Han kjøpte Australias mest ansette avis, Sydney Morning Herald i 1838. Så gikk han videre og overtok andre aviser, til han ble en av sin tids mest vellykkede utgivere og grunnlegger av den mest langlivede gruppe familieeide aviser i Australia. 

John Fairfax-gruppen ble børsnotert i 1956, men det er alltid familiemedlemmene som har hatt aksjemajoriteten. Gruppen har ekspandert til ukeblader, fjernsyns-studioer og radiostasjoner over hele Australia, og har kjøpt seg inn i telekommunikasjoner og eiendommer. 

Den ubrutte rekken med suksesser viste seg umulig å opprettholde i 1987 da Warwick Fairfax ble trukket inn i gruppen i en alder av 26 år. Tre år senere hadde gruppen tapt 73,5 millioner australske dollar, og mesteparten av styret trakk seg ut. Den uheldige Warwick Fairfax forlot gruppen i 1991.

Australske journalister
Personer fra distriktet Warwick
Personer fra New South Wales
Internal Revenue Service

Internal Revenue Service (IRS) er et amerikansk føderalt forvaltningsorgan som krever inn skatter og håndhever av den amerikanske skatteloven.

Eksterne lenker
 
 Tax Protester FAQ av Dan Evans tilbakeviser påstander om at innteksskatten og IRS er ugyldig
 IRS Property Auctions Hvordan kjøpe fra IRS
 Internal Revenue Service Fan-nettside med RSS-nyheter, forum og RSS-blogger

Finansdepartementet (USA)
Skattemyndigheter
Etableringer i 1862
Olsenbanden jr. går under vann

Olsenbanden jr. går under vann er en norsk eventyr,- barne- og familiefilm fra 2003. Dette er den første filmen om Olsenbanden Jr. og kom to år etter TV-serien.

Handling 
Etter et mislykket kupp på barnehjemmet, kommer Egon ut av Lykkebo med en ny pakke under armen. Denne gangen vil Egon skaffe seg foreldre og bli en rik gutt, som kan slippe å rydde rommet sitt! Med et litt kløpulver og et stykke illeluktende gammelost blir Egon en rik gutt som skal leve livet i holmenkol-åsene. Men ikke lenge... Egon finner fort ut at fosterforeldrene er to bedragende skurker som skal bruke han til å få fatt i en skatt som ligger under vann i Oslofjorden. Skatten ligger i en ubåt som forliste under krigen. Egon, Benny, Kjell og Dynamitt-Harry tar også opp jakten på skatten. På samme tidspunkt har Herman tatt med seg Valborg på seiltur, noe som går virkelig hardt inn på Kjell. Med Egon i dykkeklokke, Benny i dykkedrakt, Harry på vinsj og pumpe, og han Kjell på redningsaksjon med a Valborg, blir dette et spennede kupp!

Rolleliste

Eksterne lenker 
 
 
 Olsenbanden jr. går under vann hos Filmfront

Olsenbanden
Filmer fra 2003
Norske filmer fra 2000-årene
Norske familiefilmer
Norskspråklige filmer
Norske eventyrfilmer
Olsenbanden jr. på rocker’n

Olsenbanden jr. på rocker'n er en norsk eventyr-, familie- og barnefilm fra 2004, i serien om Olsenbanden jr.

Handling 
Egon hjalp Kjell med å jukse på matte-prøven, men selvfølgelig måtte Valborg sladre! Derfor havnet Egon bak lås og slå igjen... Men når han kommer ut igjen har han en fullstendig nymotens plan. De skal prøve seg som rockeartister og vinne skolekonkurransen og få spille på selveste åpningsaften av Norsk rikskringkasting (NRK). Men der er dessverre ikke bare Olsenbanden som prøver seg. Biffenbanden har en særdeles god låt som er lagd spesielt til Valborg. Noe som får Kjell til å tenne på alle pluggene! Det samme har Herman. Han skal spille Til Elise av Beethoven. Men han har kalt sangen for Til Valborg i stedet. Kjell bestemmer seg for å kalle deres sang Valborg oh oh ye ye...  Olsenbanden får hjelp av fetteren til Kjell, som heter Tommy. En dag kommer en amerikaner som kaller seg Pop-Johansen for å høre på bandet til fetteren til Kjell. Olsenbanden vil også prøve seg på det, men det koster 50 000 kroner for å spille inn en sang i Amerika. Olsenbanden må vinne konkurransen, og de gjør det. Men Biffenbanden har sabotert Hermans piano, og skylden legges på Olsenbanden. Det viser seg også at Pop-Johansen er en skurk som har stukket av med alle pengene til Olsenbanden. Nå må Egon, Benny og Kjell virkelig jobbe for å få tilbake pengene og bevise for Hermansen og Holm at det ikke var dem som saboterte Hermans piano..

Filmen inneholder flere fine musikksekvenser, hvor en del av disse er filmet i og utenfor Snackbaren til Syvertsen som i virkeligheten ligger i Brettevilles gate 20 på Torshov.

Rolleliste

Eksterne lenker 

 
 
 Olsenbanden jr. på rocker'n hos Filmfront

Norske familiefilmer
Filmer fra 2004
Norske filmer fra 2000-årene
Olsenbanden
Norskspråklige filmer
Norske eventyrfilmer
Olsenbanden jr. på Cirkus

Olsenbanden jr. på Cirkus er en norsk eventyrfilm fra 2006 i serien om Olsenbanden jr. Filmen er regissert av Arne Lindtner Næss og er basert på musikalen med samme navn fra 2005. 

Filmen ble sett av nesten 243 000 og ble den 11. mest sette filmen på norske kinoer i 2006.

Handling 
Filmen starter med at Egon er på togtur med de andre barna på barnehjemmet. Mens barna får tørre brødskiver med sild, koser barnehjemsbestyreren Sigvald Pettersen og hans kone Mathilde seg med kylling og vin, kjøpt for penger som skulle komme barna tilgode. Dette terger Egon, og han får med seg Kjell og Benny på en plan å ta maten fra bestyreren. Dessverre ender det galt denne gangen også. 

Når Egon kommer ut fra husarrest, har barnehjemsbarna blitt invitert på sirkus, betalt av kommunen. Bestyreren beholder pengene selv, og i tillegg er bestyreren en tidligere ansatt, og fikk sparken fra akkurat dette sirkuset, og nå vil han sammen med sin kone og sin bror Thorvald sprenge sirkuset med en bombe i en koffert. Olsenbanden med hjelp fra Dynamitt-Harry tar på seg oppgaven å redde sirkuset, og må prøve å få tak i kofferten før bomben sprenges. I tillegg er inspektør Hermansen med sin kollega og sønn Herman også på sirkus denne dagen, samt Valborg og Ingrid, som er der med Biffen og hans kamerater, da Kjell og Benny ikke hadde penger til å invitere jentene med. Kjell er som vanlig skeptisk til hele aksjonen, men tanken om å bli helt og vinne tilbake Valborgs gunst lokker, så motvillig blir han likevel med. Etter flere spektakulære hendelser klarer Olsenbanden og Dynamitt-Harry å få avslørt bestyreren, og Kjell blir Valborgs store helt.

Filmen inneholder flere fine musikksekvenser, hvor en del av disse er filmet i og utenfor Snackbaren til Syvertsen som i virkeligheten ligger i Brettevilles gate 20 på Torshov.

Rolleliste

Musikalen 
Musikalen Olsenbanden jr. på Cirkus gikk på Oslo Nye Teater fra 3. februar til 11. juni 2005. Regi var ved Ivar Tindberg, koreografi ved Helén Vikstvedt, mens John Kristian Alsaker var scenograf og Birgitte Lie var kostymedesigner for musikalen.
Alle barnerollene var fordelt på to lag, som spilte annenhver forestilling. 

Rolleliste

Musikalske innslag

Akt l
Taima og tilrettelagt – Egon, Kjell, Benny
Olsenbanden tema – Orkestret
Hu kyssa meg – Kjell
En ørefik – Gudrun, Bassefar, Hermansen & Holm
Lovens lange tarm – Hermansen & Holm
Vi er et fryktelig syn – Biffen, Knut, Johnny
Sirkus Sigvaldo – Sigvald, Mathilde, Thorvald
Dynamitt – Dynamitt-Harry
Vi vil flå deg – Sigvald, Mathilde, Barnehjemsbarna

Akt ll
Hermansen og Holm – Hermansen & Holm
Må bare ha det – Valborg & Ensemblet
Vent på meg – Den minste jenta
Sirkus Flamingo – Fru Flamingo & Ensemblet
Holde det man lover – Valborg
Gamle minner – Klovnen Thorvald
Finale – Ensemblet
Olsenbanden tema – Orkestret

Referanser

Eksterne lenker 
 
 
 Olsenbanden jr. på Cirkus hos Filmfront

Olsenbanden
Filmer fra 2006
Norske filmer fra 2000-årene
Norske familiefilmer
Norskspråklige filmer
Norske eventyrfilmer
Roger Tiegs

Roger Tiegs (født ), mest kjent under artistnavn «Infernus», er en norsk black metal-musiker.

Biografi 
Infernus grunnla det norske black metal-bandet Gorgoroth i 1992 og har vært aktiv i bandet siden. I tillegg til Gorgoroth har Infernus spilt i bl.a Borknagar og Orcustus. Han har turnert verden over med Gorgoroth og gitt ut plater på plateselskaper som Nuclear Blast, Malicious Records og Season of Mist. Gorgoroth har nå kontrakt med Regain Records. Infernus er både tekstforfatter og låtskriver, og hans hovedinstrument er gitar, men han har også bidratt med bass, trommer og vokal i de ulike bandene han har spilt i i tillegg til å stå for produksjon og arrangementer.

Høsten 2007 oppstod det interne stridigheter i Gorgoroth da den daværende vokalisten og bassisten ønsket å fortsette med bandet uten Infernus. Infernus varslet at han ville gå rettens vei for å beholde navnet. 13. desember 2007 kom Gorgoroths plateselskap, Regain Records, med en offisiell uttalelse hvor de anerkjente Infernus som den rettmessige innehaver av bandnavnet Gorgoroth samt dets logo og varemerke. En rettslig avgjørelse fra mars 2009 ga dessuten Infernus medhold. Med ny Gorgoroth-besetning ga Infernus deretter ut bandets åttende studioalbum Quantos Possunt ad Satanitatem Trahunt i oktober 2009.

Infernus er daglig leder og deleier av plateselskapet Forces of Satan Records, stiftet i 2006.

Diskografi

Borknagar 
 Borknagar (1995)

Desekrator 
 Metal for Demons (1998)

Gorgoroth 
 A Sorcery Written in Blood (demo, 1993)
 Promo '94 (promotape, 1994)
 Pentagram (1994)
 Antichrist (1996)
 The Last Tormentor (7", 1996)
 Under the Sign of Hell (1997)
 Destroyer, or About How to Philosophize With the Hammer (1998)
 Incipit Satan (2000)
 Twilight of the Idols (2003)
 Ad Majorem Sathanas Gloriam (2006)
 Bergen 1996 (MCD, 2007)
 True Norwegian Black Metal - Live in Grieghallen (2008)
 Black Mass Krakow 2004 (DVD) (2008)
 Quantos Possunt ad Satanitatem Trahunt (2009)
 "Under the Sign of Hell 2011" (2011)

Norwegian Evil 
 A Norwegian Hail to VON (dobbel gatefold 7" med Amok, Taake og Urgehal) (2005)

Orcustus 
 Demo 2002 (2002)
 World Dirtnap (7") (2003)
 Wrathrash (7") (2005)
 Orcustus (2009)

Referanser

Eksterne lenker 
 Infernus offisielle side hos MySpace
  hos Gorgoroth
  hos Forces of Satan Records

Norske gitarister
Norske låtskrivere
Norske black metal-musikere
Gorgoroth-medlemmer
Fødsler i 1972